CELEX: 62009TN0011
Language: sk
Date: 2009-01-14 00:00:00
Title: Vec T-11/09: Žaloba podaná 14. januára 2009 – Özdemir/ÚHVT – Aktieselskabet af  21. november 2001 (James Jones)

7.3.2009   
            
            
               SK
            
            
               Úradný vestník Európskej únie
            
            
               C 55/47
            
         Žaloba podaná 14. januára 2009 – Özdemir/ÚHVT – Aktieselskabet af 21. november 2001 (James Jones)
   (Vec T-11/09)
   (2009/C 55/85)
   Jazyk žaloby: angličtina
   Účastníci konania
   
      Žalobca: Rahmi Özdemir (Dreieich, Nemecko) (v zastúpení: M. Heinrich, I. Hoes, C. Schröder, K. von Werder a J. Wittenberg, lawyers)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Aktieselskabet af 21. november 2001 (Brande, Dánsko)
   Návrhy žalobcu
   
               —
            
            
               zrušiť rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) z 3. novembra 2008 vo veci R 858/2007-2,
            
         
               —
            
            
               zamietnutie námietky druhého účastníka konania pred odvolacím senátom z 25. januára 2005 proti prihláške ochrannej známky Spoločenstva – prihláška č. 3 493 137 a
            
         
               —
            
            
               zaviazať druhého účastníka konania pred odvolacím senátom na náhradu trov konania, vrátane trov námietkového konania.
            
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: žalobca.
   
      Prihlasovaná ochranná známka Spoločenstva: slovná ochranná známka „James Jones“ pre tovary v triede 25.
   
      Majiteľ ochrannej známky alebo označenia, ktoré je základom námietky: druhý účastník konania pred odvolacím senátom.
   
      Ochranná známka alebo označenie, ktoré je základom námietky: prihláška slovnej ochrannej známky Spoločenstva č. 1 107 747 „Jack&Jones“ pre tovary v triedach 3, 18 a 25; prihláška slovnej ochrannej známky Spojeného kráľovstva č. 2 063 437 ochrannej známky „Jack Jones“ pre tovary v triede 25; prihláška slovnej ochrannej známky Beneluxu č. 474 622 ochrannej známky „Jack Jones“ pre tovary v triede 25; prihláška slovnej ochrannej známky Dánska č. VR 1990 06569 ochrannej známky „Jack&Jones“ pre tovary v triede 25.
   
      Rozhodnutie námietkového oddelenia: vyhovenie námietke pre všetky napadnuté tovary.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 8 ods. 1 písm. b) nariadenia Rady č. 40/94, keďže odvolací senát dospel k nesprávnemu právnemu záveru o pravdepodobnosti zámeny medzi dotknutými ochrannými známkami; porušenie článku 43 ods. 2 nariadenia Rady č. 40/94, keďže nebolo unesené dôkazné bremeno o používaní, ktoré ako tvrdenie bolo uvedené v konaní pred odvolacím senátom v prípade prihlášky ochrannej známky Spojeného kráľovstva č. 2 063 437.